Publication: Magyar Közlöny
Issue: MK-2002-102 (Year: 2002, Number: 102)
Era: 1990-2004
Section: — A köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény értelmében, a Közalapítvány által kezelt gyûjtemény közlevéltári, a muzeális intézményekrõl, a nyilvános könyvtári ellátásról és a közmûvelõdésrõl szóló 1997. évi CXL. törvény
Paragraph Index: 214

7. A Kuratórium döntési jogosítványait ülések keretében gyakorolja, amelyeket szükség szerint, de évente legalább két alkalommal össze kell hívni. A Kuratórium ülését az elnök írásban hívja össze, az ülést megelõzõen legalább 15 nappal, a napirend megjelölésével és a napirend írásos elõterjesztései egyidejû megküldésével. Két kuratóriumi tag írásos kérésére, annak az elnök által történõ kézhezvételétõl számított 30 napon belül az ülést össze kell hívni. A Kuratórium üléseit az elnök vezeti, akit — tartós akadályoztatása esetén vagy kérésére — ilyen minõségében az alelnök helyettesíti. Az alelnök távollétében a Kuratórium saját tagjai közül levezetõ elnököt választ, aki csak olyan érdektelen kuratóriumi tag lehet, akinek jogait vagy jogos érdekeit az adott ügyek nem érintik (levezetõ elnök).

Source: https://magyarkozlony.hu/hivatalos-lapok/d4ebd6d80e0dc9302457a8ede24d2d727b24417b/dokumentumok/ddd629acbb8eff51886ad9e21cce48126fd62743/letoltes